Na temelju članka 13. Zakona o zaštiti od požara („Narodne novine“ broj 92/10) i članka 32. Statuta Općine Kalnik („Službeni glasnik Koprivničko-križevačke županije“ broj 5/13.), Općinsko vijeće Općine Kalnik na 17. sjednici održanoj 23. prosinca 2019. donijelo je

***IZMJENE I DOPUNE PLANA***

***ZAŠTITE OD POŽARA***

***OPĆINE KALNIK***

U Planu zaštite od požara Općine Kalnik KLASA: 214-01/15-01/04, URBROJ: 2137/23-15-2, od 08. kolovoza 2015. godine, (u daljnjem tekstu: Plan) u točki 1*.,* podtočki 1.1dodaje se stavak 5. koji glasi:

Ovim Izmjenama i dopunama Plana zaštite od požara Općine Kalnik želi se odrediti način pokretanja i funkcioniranja svih vatrogasnih postrojbi obrađenih Procjenom zaštite od požara i tehnološke eksplozije kao i ostalih sudionika u intervencijama. Određuje se postupak organizacije gašenja požara, organizacija dobrovoljnih vatrogasnih društava na području Općine Kalnik, vatrogasna oprema dobrovoljnih vatrogasnih društava i Javne vatrogasne postrojbe Grada Križevaca, način, sustav subordinacije i zapovijedanja u akcijama gašenja.

U točki 1*.,* podtočka 1.2.mijenja se stavak 1., stavak 2. i stavak 3., te glase:

1.2 DOJAVA POŽARA

Na području Općine Kalnik vatrogasnu djelatnost obavlja Javna vatrogasna postrojba Grada Križevaca, te dva dobrovoljna vatrogasna društva: DVD Kalnik i DVD Kamešnica kao ostala Dobrovoljna vatrogasna društva koja moraju imati vatrogasnu postrojbu od najmanje 10 pripadnika koji moraju ispunjavati Zakonom o vatrogastvu propisane uvjete uz koordinaciju i pomoć JVP Grada Križevaca.

Dojavu požara ili akcidentne situacije prima operativni dežurni vatrogasac u Javnoj vatrogasnoj postrojbi Grada Križevaca pozivom na broj telefona 193, 048 681 555 te preko radio uređaja. Dojava požara također može biti zaprimljena i proslijeđena putem Ravnateljstva Civilne zaštite, Službe Civilne zaštite Koprivnica, na besplatni telefon Županijskog Centra 112. Minimalne podatke koje operativni dežurni treba zatražiti od dojavitelja su:

* naziv mjesta (naselja) gdje je izbio požar,
* naziv ulice i po mogućnosti kućni broj objekta zahvačenog požarom,
* vrsta građevine (stamb. zgrada tipa P, P+1, P+2, P+3, škola, dječji vrtić i sl.),
* što gori (stan, krovište, na I. katu, II. katu, gospodarski objekt, sjenik i sl.),
* broj telefona ili mobilnog uređaja dojavitelja požara.

Na temelju dobivenih informacija o požaru operativni dežurni uzbunjuje vatrogasce JVP koji izlaze na mjesto intervencije s odgovarajućom vatrogasnom opremom i tehnikom. Potom na temelju dobivenih informacija o požaru operativni dežurni vatrogasac u JVP Grada Križevaca uzbunjuje vatrogasce Dobrovoljnog vatrogasnog društva na čijem području je došlo do požara putem sustava za daljinsko uzbunjivanje električnom sirenom. Zapovjednik Dobrovoljnog vatrogasnog društva dužan je izraditi Operativni plan postupanja i narastanja snaga u kojem će se definirati izlasci vatrogasne tehnike za svaku karakterističnu intervenciju na požarnom području te propisati proceduru angažiranja potrebne vatrogasne tehnike prilikom požara odnosno za karakterističnu tehničku intervenciju (navalno + cisterna + auto ljestve ili navalno + tehničko itd.).

Ako operativni dežurni vatrogasac u JVP Grada Križevaca na temelju podataka koje je dobio od dojavitelja može procijeniti da je požar većih razmjera i da za isti nema dovoljno operativnih vatrogasaca Dobrovoljnog vatrogasnog društva i u smjeni JVP Grada Križevaca (3 i manje vatrogasaca u smjeni) mora odmah uzbuniti smjenu u pripremi, a po potrebi i ostale vatrogasce JVP Grada Križevaca, kao i ostale vatrogasce unutar Vatrogasne zajednice Općine Kalnik pod uvjetom da isti ispunjavaju Zakonom propisane uvjete, tj. da su liječnički pregledani, opremljeni, osposobljeni i imaju obavezu dolaska na vatrogasnu intervenciju.

U točki 1*.,* podtočka 1.3.mijenja se i glasi:

* 1. ORGANIZACIJA GAŠENJA POŽARA NA PODRUČJU OPĆINE

Na području Općine Kalnik djeluju dva dobrovoljna vatrogasna društva: DVD Kalnik i DVD Kamešnica svaki sa vatrogasnom postrojbom od najmanje 10 vatrogasaca.

Dojava požara sa područja Općine prosljeđuje se u JVP Grada Križevaca koja ima ustrojeno neprekidno dežurstvo od 0-24 h sa 12-14 profesionalnih vatrogasaca u smjeni i koja je organizirana i registrirana sukladno Pravilniku o osnovama organiziranosti vatrogasnih postrojbi na teritoriju Republike Hrvatske (N.N. broj 61/94), u vrstu “**2**”, sa ukupno 20 profesionalnih vatrogasaca.

Sustav uzbunjivanja pripadnika vatrogasnih postrojbi ide iz JVP Grada Križevaca slijedećim redoslijedom:

|  |  |  |  |  |  |  |
| --- | --- | --- | --- | --- | --- | --- |
| **R. BR.**  **RADNJE** | **OPIS**  **RADNJE** | **NAČIN DOJAVE** | | **VATROGASNE POSTROJBE** | **JAČINA (BROJ VATROGASACA**) | **POSTUPANJE** |
|  | Dojava požaraili drugog događaja u vremenu od  0-24 sata od strane građana | Telefonom,  mobitelom,  radio vezom  osobna dojava | | Operativni dežurni u  JVP Grada Križevaca ili dežurni u Centru 112 | 12-14 | Ukoliko dojavu o požaru ili drugom događaju zaprimi **Županijski Centar 112** u Koprivnici na telefon **112**. istu je dužan odmah proslijediti na **193 ili (681-555)** u **JVP Križevci**, koja putem sustava za uzbunjivanje električnom sirenom uzbunjuje pripadnike Dobrovoljnog vatrogasnog društva Kalnik. |
|  | Zaprimanje dojave požara od 0-24 sata u JVP Križevci | Interna  uzbuna | | Operativni dežurni u JVP Grada Križevaca | 12-14 | Zapov. smjene vrši procjenu događaja, izlazi na intervenciju sa dežurnom smjenom i zapovijeda uzbunjivanje Dobrovoljnog vatrogasnog društva Kalnik, daljinskim putem električnom sirenom kao i smjene u pripremi JVP Križevci. |
|  | Operativni dežurni vrši uzbunjivanje  Dobrovoljnog vatrogasnog društva Kalnik i smjene u pripremi kao i ostalih žurnih službi | | DVD El.sirenom.  Smjena u pripremi  mobitelima ili telefonom | Dobrovoljno vatrogasno društvo Kalnik  Smjena u pripremi  JVP Križevci | 20  12-14 | Dolazak Dobrovoljnog vatrogasnog društva Kalnik i JVP Grada Križevaca na požar i početak intervencije, kao i procjena situacije. Po potrebi pozivanje novih vatrogasnih snaga s područja VZO Kalnik od DVD-a Kamešnica |
|  | Drugi izlaz smjene  Vatrogasaca u pripremi po pozivu zap. intervencije | | Interna  uzbuna | Uzbunjivanje preostalih članova DVD-a Kalnik  ponavljanjem uzbune sirenom. Na traženje zapovjednika intervencije upućivanje i smjene u pripremi JVP Križevci na intervenciju. | 10  10  12-14 | Po nalogu zapovjednika intervencije, a na temelju procjene veličine požara uzbunjivanje obavlja operativni dežurni u JVP Križevci i po potrebi traži nove snage. Uz suglasnost zapovjednika JVP Grada Križevaca ponavlja uzbunu električnom sirenom. |
|  | Operativni dežurni  uzbunjuje kompletnu  JVP Križevci i DVD-e s požarnog područja | | Mobitelom  telefonom  sirenom | JVP Križevci puni  sastav bez obzira na smjene i godišnje odmore. Pomoč od najbližih DVD-a | 25-40  50-70 | Požar većih razmjera otvorenog prostora ili industrijskog objekta.  Nova procjena situacije i traženje dodatnih snaga DVD-a s požarnog područja Križevci po zapovjedi zapovjednika požarnog područja. |
|  | Zapovjednik požarnog područja preko operativnog dežurnog izvješćuje županijskog zapovjednika i traži pomoć vatrogasnih snaga s područja županije | | Mobitelom  telefonom i  UKV vezom | JVP Grada Đurđevca  JVP Grada Koprivnice  Središnji DVD-i s područja županije  (31 DVD-o) | 10-15  5-10  100-150  (prema potrebi) | Požar naftnih ili plinskih postrojenja, elementarna nepogoda ili prirodna katastrofa. Nova procjena situacije i traženje dodatnih snaga s područja susjednih županija i Republike Hrvatske. Zahtjev ide preko županijskog vatrogasnog zapovjednika i Centra 112 prema glavnom vatrogasnom zapovjedniku RH koji intervencijom zapovijeda osobno ili osoba po njegovom ovlaštenju i o tome izdaje pismenu zapovijed. |

U slučaju nekontroliranog širenja ili razvoja požara redoslijed uzbunjivanja postrojbi može biti promijenjen odlukom nadležnog zapovjednika, a na prijedlog voditelja intervencije na terenu.

U točki 1*.,* podtočka 1.4.mijenja se i glasi:

* 1. POPIS DVD-a S PODRUČJA VZO-e KALNIK

|  |  |
| --- | --- |
| **DVD Kalnik** | |
| **Važnija oprema** | kom |
| Terensko voziloza gašenje požara šuma „TAM“ 150 A-11-M iz 1980. ggggodinegodine (voda 4000/l) | 1 (2700 litara) |
| Traktorska cisterna „Creina“ iz 1986. g. | 1 (3000 l) |
| Agregat Honda 3, Rosenbauer 1 | 4 |
| Osobno zaštitno odijelo | 10 |
| Osobno radno vatrogasno odijelo | 17 |
| Radni kombinezon   * 10 pari zaštitnih kožnih rukavica; | 10 |
| Zaštitne kožne rukavice | 10 |
| Zaštitne vatrogasne čizme | 10 |
| Zaštitne vatrogasne kacige | 10 |
| Zaštitni vatrogasni pojas | 10 |
| Izolacioni aparati za zaštitu dišnih organa | 4 |
| Pričuvne boce za izolacione aparate | 0 |
| Zaštitne maske za izolacione aparate | 4 |
| Odijelo za zaštitu od visoke temperature   * 2. kom. odijela za zaštitu od čvrstih, tekućih i plinovitih kemikalija; * 5 pari visokih gumenih čizama s ojačanom potplatom; | 1 |
| Odijelo za zaštitu od čvrstih, tekućih i plinovitih kemikalija | 2 |
| Visoke gumene čizme s ojačanom potplatom | 5 |
| Zaštitne rukavice-kožne | 10 |
| Radiostanica prijenosna | 2 |
| Cijev usisna Ø 110 | 8 |
| Cijev usisna Ø 75 | 4 |
| Cijev tlačna Ø 52 | 24 |
| Cijev tlačna Ø 75 | 8 |
| Motorna pila za drvo | 1 |
| Aparati za gašenje požara prahom „S“- 9 kg | 5 |
| Aparati za gašenje požara ugljičnim dioksidom „CO2“- 5 kg | 2 |
| Leđna naprtnjača L 25 | 10 |
| Ljestve „prislanjače“ 3x4 m | 1 |
| **Odgovorne osobe: DVD Kalnik** | **telefon broj** |
| 1. Predsjednik Saša Višak | 091/191-1917 |
| 1. Zapovjednik Matija Kovačić | 091/566-3061 |
| **Spisak operativnog članstva vatrogasne postrojbe sa liječničkim pregledom: 20 članova** | |

|  |  |
| --- | --- |
| **DVD Kamešnica** | |
| **Važnija oprema** | kom |
| Cijev usisna Ø 110 | 8 |
| Cijev usisna Ø 75 | 4 |
| Cijev tlačna Ø 52 | 13 |
| Cijev tlačna Ø 75 | 9 |
| Leđna naprtnjača | 1 |
| **Odgovorne osobe: DVD Kamešnica** | **telefon broj** |
| 1. Predsjednik Marijan Đurec | 095/804-7647 |
| 2. Zapovjednik Danijel Đurec | 095/902-1889 |
| **Spisak operativnog članstva vatrogasne postrojbe sa liječničkim pregledom: 10 članova** | |

**JVP GRADA KRIŽEVACA**

|  |
| --- |
| **Javna vatrogasna postrojba Grada Križevaca** |
| **Važnija oprema:** |
| 1. Zapovjedno vozilo KŽ 828 AP, CITROEN, XSARA PICASSO 2.0 HDI, 2003. godina |
| 2. Zapovjedno vozilo KŽ 193 VP, DACIA, DUSTER 1.5 DCI 4x4, 2012. godina |
| 3. Navalno vozilo ZG 7640 HI, MERCEDES, ATEGO 1528 AF C-215666, 2007.godina, 2500 l vode + 400 l pjenila, te CAFS sustavom |
| 4. Autocisterna KŽ 835 AV, MERCEDES, ATEGO C-165137 1522, 2009. godina, 7200 l vode |
| 5. Vozilo za gašenje vodom i pjenom KŽ 305 A, TAM 190 T 15 B 4.1, 1988. godina, 6000 l vode + 400 l pjenila |
| 6. Vozilo za gašenje vodom KŽ 578 BK, TAM 190 T 15 B 4.1, 1989. godina, 6000 l vode |
| 7. Vozilo za gašenje prahom proizvođača: KŽ 260 BB,TAM 2000, 1969. godina, 500 kg praha |
| 8. Vozilo za tehničke intervencije KŽ 672 AA, MAGIRUS F 192D11, 1980. godina |
| 9. Automobilska ljestva do 39 m s košarom ZG 2318 ED, MERCEDES ATEGO 1528 F C-139868, : 2005. godina |
| 10.Teretno kombi vozilo za prijevoz opreme i vatrogasaca proizvođača: KŽ 960 AG, OPEL VIVARO 2,5 DTI, : 2004. godina |
| 11. Izolacioni aparati za zaštitu dišnih organa 18 kpl + 18 pričuvnih boca + 18 maski sa obrazinom |
| 12. Specijalna zaštitna odijela za zaštitu od agresivnih, tekućih i plinovitih otrovnih tvari, 3 kpl. |
| 13. Kompresori za punjenje boca izolacionih aparata, 2 kom. kapaciteta punjenja 330 bara |
| 14. Hidraulički uređaji za spašavanje unesrećenih 2 kpl. + 10 zračnih jastuka za dizanje tereta I.A. |
| 15. Komplet opreme za pretakanje zapaljivih tekućina proizvođača Depa/Elro tip GUP 3 |
| 16. Apsorbirajuća brana dužine 20 m za prihvat tekućih tvari na vodenim površinama |
| 17. Prijenosne motorne pumpe i potopne električne pumpe sa opremom 7 kom. |
| 18. Generatori za proizvodnju električne energije 220/380 V, 2 kom. |
| 19. Motorne pile za drvo 3 kom. + 2 kom. motornih pila za metal i beton |
|  |
| **Odgovorne osobe: JVP GRADA KRIŽEVACA tel. broj:** **193 ili 681-555** |
| 1. Zapovjednik JVP Ivan Matosović 681-555 i 091/270-8957 |
| 1. Zamjenik zap. JVP **Trenutno nije imenovan** |

U točki 1*.,* podtočka 1.5.1.mijenja se i glasi:

1.5.1.Iskustveni podaci o potrebnom broju vatrogasaca

Prema dosadašnjim iskustvima u gašenju požara na području Općine Kalnik može se konstatirati da su određeni požari gašeni sa slijedećim brojem vatrogasaca:

- požari dimnjaka (neprošireni): 2 vatrogasca (upotreba vatrogasnih aparata)

- požari automobila: 2 vatrogasca (upotreba 1 do 2 vatrogasnih aparata ili

jednog raspršenog mlaza vode ili pjene)

- požari na poljoprivrednim zemljištima: 2 do 3 profesionalna i do 10

dobrovoljnih vatrogasca

- požari stambenih objekata: 3 do 5 profesionalnih i do 15 dobrovoljnih vatrogasca

- požari gospodarskih objekata: 3 do 5 profesionalnih i do 15 dobrovoljnih vatrogasca

- tehnička intervencija: 3 do 4 vatrogasca

- šumski požari: veći broj vatrogasaca (upotreba naprtnjača, metlanica i dr.

do 30 gasitelja - dobrovoljni vatrogasci, djelatnici šumarija).

Ovaj broj vatrogasaca temelji se i na činjenici da DVD-a s područja Općine Kalnik i JVP Grada Križevaca raspolažu i sa opremom koja omogućuje daleko bolju iskoristivost vode u gašenju požara kao npr. visokotlačne pumpe na vatrogasnim vozilima i mlaznice za vodenu maglu, CAFS sustav za gašenje požara pjenom, IFEX puška i dr.

Nadalje se može konstatirati da je vjerojatnost dva istovremena požara minimalna i ista postoji u vrijeme proljetnih radova kada se obavlja spaljivanje korova na poljoprivrednim površinama, a tu se radi u pravilu o manjim požarima.

Temeljem iznesenog može se konstatirati da se sa postojećim brojem od najmanje 10 operativnih vatrogasaca u svakom DVD-u koji moraju ispunjavati uvjete propisane Zakonom o vatrogastvu, te 12 do 14 vatrogasaca u smjeni u JVP Grada Križevaca može uspješno djelovati na oko 95 % požara.

U slučaju nastanka požara većih gospodarskih ili manjih OPG gospodarstava ili manjih industrijskih objekata kao i šumskih požara, potreban je angažman preostalih vatrogasaca JVP Grada Križevaca izvan smjene i članova DVD-a sa šireg požarnog područja Križevci. Isti bi se koristili kao ispomoć kod većih intervencija kada se radi se o većim požarima, a učestalost ovakvih požara je 0-1 godišnje.

Način postupanja kod većih intervencija potrebno je posebno obraditi u Operativnom planu postupanja i narastanja snaga prilikom intervencija većih razmjera koje će razraditi zapovjednik Vatrogasne zajednice Općina Kalnik, a što je prikazano u tabelarnom prikazu sustava uzbunjivanja pripadnika vatrogasnih postrojbi na stranici broj 5. ovog Plana zaštite od požara.

U točki 2*.,* mijenja se stavak 1. i glasi:

# 2. SUSTAV SUBORDINACIJE I ZAPOVIJEDANJA U AKCIJAMA GAŠENJA VEĆIH POŽARA

Vatrogasnu intervenciju vodi zapovjednik DVD-a odnosno postrojbe koja je prva započela sa gašenjem požara, do dolaska JVP Grada Križevaca, nakon čega zapovijedanje intervencijom preuzima voditelj smjene JVP Grada Križevaca.

U točki 7., mijenjaju se podaci predsjednika Općinskog vijeća Općine Kalnik, te glase

Predsjednik Općinskog vijeća Općine Kalnik: Igor Tomić, 099/274-2848

U točki 9. mijenja se telefonski broj upravitelja Šumarije Križevci, te glasi:

Telefon 048/720-960, 098/451-934

Točka 15*.,* mijenja se i glasi:

# 15. POPIS ODGOVORNIH OSOBA U DVD-ima NA PODRUČJU VATROGASNE ZAJEDNICE OPĆINE KALNIK

|  |  |
| --- | --- |
| **Odgovorne osobe DVD Kalnik** | **telefon broj** |
| 1. Predsjednik Saša Višak | 091/191-1917 |
| 2. Zapovjednik Matija Kovačić | 091/566-3061 |
| 3. Dozapovjednik Goran Fagnjen | 098/938-5862 |

|  |  |
| --- | --- |
| **Odgovorne osobe DVD Kamešnica**  **b** | **telefon broj** |
| 1. Predsjednik Marijan Đurec | 095/804-7647 |
| 2. Zapovjednik Danijel Đurec | 095/902-1889 |
| 3. Dozapovjednik Trenutno nije imenovan | 091/576-5085 |

Ove Izmjene i dopune Plana stupaju na snagu danom donošenja, a objavit će se na web stranici i oglasnoj ploči Općine Kalnik.

**OPĆINSKO VIJEĆE**

**OPĆINE KALNIK**

KLASA: 214-01/19-01/11

URBROJ: 2137/23-19-1

Kalnik, 23. prosinca 2019.

**PREDSJEDNIK:**

Igor Tomić, univ.bacc.ing.mech